title: Decizia (PESC) 2015/485 a Consiliului din 20 martie 2015 de prelungire a mandatului Reprezentantului Special al Uniunii Europene în Kosovo

text:
               21.3.2015

               RO

               Jurnalul Oficial al Uniunii Europene

               L 77/12

         DECIZIA (PESC) 2015/485 A CONSILIULUI
   din 20 martie 2015
   de prelungire a mandatului Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 ianuarie 2012, Consiliul a adoptat Decizia 2012/39/PESC (2) de numire a domnului Samuel ŽBOGAR în calitate de Reprezentant Special al Uniunii Europene (RSUE) în Kosovo. Mandatul RSUE a fost modificat ultima dată prin Decizia 2014/400/PESC a Consiliului (3). Mandatul RSUE urmează să expire la 28 februarie 2015.

               (2)

               Mandatul RSUE ar trebui să fie prelungit pentru o perioadă suplimentară de opt luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din Tratatul privind Uniunea Europeană,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Samuel ŽBOGAR în calitate de Reprezentant Special al Uniunii Europene (RSUE) se prelungește până la 31 octombrie 2015. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri a Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se bazează pe obiectivele politicii Uniunii în Kosovo. Acestea includ asumarea unui rol central în promovarea unui Kosovo stabil, viabil, pașnic, democratic și multietnic; consolidarea stabilității în regiune și contribuția la cooperarea regională și la relații de bună vecinătate în Balcanii de Vest; promovarea unui Kosovo care se angajează să respecte supremația legii, protecția minorităților și a patrimoniului cultural și religios; sprijinirea progreselor Kosovo către Uniune în conformitate cu perspectiva europeană a regiunii și în conformitate cu concluziile relevante ale Consiliului.
   Articolul 3
   Mandat
   În vederea realizării obiectivelor politicii, mandatul RSUE constă în:

               (a)

               oferirea, de către Uniune, de consiliere și susținere în procesul politic;

               (b)

               promovarea coordonării politice globale a Uniunii în Kosovo;

               (c)

               consolidarea prezenței Uniunii în Kosovo și asigurarea coerenței și a eficienței acesteia;

               (d)

               asigurarea de orientări politice locale șefului Misiunii Uniunii Europene de sprijinire a supremației legii în Kosovo (EULEX KOSOVO), inclusiv cu privire la aspectele politice ale chestiunilor legate de responsabilitățile executive;

               (e)

               asigurarea consecvenței și a coerenței acțiunilor Uniunii în Kosovo, inclusiv în ceea ce privește ghidarea pe plan local a tranziției EULEX;

               (f)

               sprijinirea progreselor Kosovo în direcția aderării la Uniune, în conformitate cu perspectiva europeană a regiunii, prin intermediul comunicării publice orientate și prin inițiative desfășurate de Uniune în scopul asigurării unei înțelegeri și unui sprijin mai ample din partea publicului din Kosovo cu privire la chestiuni legate de Uniune, inclusiv cu privire la acțiunile EULEX;

               (g)

               monitorizarea, sprijinirea și facilitarea progreselor privind prioritățile politice, economice și europene, în acord cu competențele și responsabilitățile instituționale respective;

               (h)

               contribuirea la dezvoltarea și consolidarea respectării drepturilor omului și a libertăților fundamentale în Kosovo, inclusiv în privința femeilor și a copiilor, precum și a protejării minorităților, în conformitate cu politica Uniunii privind drepturile omului și cu orientările Uniunii privind drepturile omului;

               (i)

               sprijinirea implementării dialogului între Belgrad și Pristina facilitat de Uniune.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE pentru perioada 1 martie 2015- 31 octombrie 2015 este de 1 520 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Resortisanții țărilor din regiunea Balcanilor de Vest pot participa la proceduri de ofertare pentru contracte.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   Pentru a îl asista pe RSUE la executarea mandatului său și pentru a contribui la coerența, vizibilitatea și eficacitatea acțiunii globale a Uniunii în Kosovo, se atribuie RSUE un personal propriu. În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați pentru a lucra cu RSUE. Membrii personalului internațional contractat trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu părțile-gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   (1)   RSUE și membrii echipei RSUE respectă principiile și standardele minime de securitate stabilite prin Decizia 2013/488/UE a Consiliului (4).
   (2)   ÎR este autorizat să comunice NATO/KFOR informații și documente UE clasificate până la nivelul „CONFIDENTIEL UE/EU CONFIDENTIAL” elaborate în scopurile acțiunii, în conformitate cu normele de securitate pentru protejarea informațiilor UE clasificate.
   (3)   ÎR este autorizat să comunice Organizației Națiunilor Unite (ONU) și Organizației pentru Securitate și Cooperare în Europa (OSCE), în conformitate cu necesitățile operaționale ale RSUE, informații și documente UE clasificate până la nivelul „RESTREINT UE/EU RESTRICTED” care sunt elaborate în scopurile acțiunii, în conformitate cu normele de securitate pentru protejarea informațiilor UE clasificate. În acest scop, vor fi adoptate dispoziții la nivel local.
   (4)   ÎR este autorizat să comunice părților terțe asociate la prezenta decizie documente UE neclasificate legate de deliberările Consiliului referitoare la acțiune și care fac obiectul obligației de secret profesional în conformitate cu articolul 6 alineatul (1) din Regulamentul de procedură al Consiliului (5).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului RSUE și condițiilor de securitate din regiunea pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către regiunea pentru care este responsabil și în interiorul acesteia și gestionării incidentelor de securitate, precum și un plan de urgență și de evacuare a misiunii;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice regiunii pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în regiunea pentru care este responsabil sau imediat după aceasta, la cursuri adecvate de instruire în domeniul securității, pe baza clasificărilor de risc atribuite zonei respective;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea unor rapoarte scrise către Consiliu, ÎR și Comisie, cu privire la punerea în aplicare a acestora și la alte aspecte legate de securitate, în cadrul raportului intermediar și al raportului de executare a mandatului.

         Articolul 11
   Raportare
   RSUE transmite periodic rapoarte către ÎR și COPS. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. De asemenea, RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii de misiune ai statelor membre și cu șefii delegațiilor Uniunii din regiune. Aceștia depun toate eforturile pentru a îl sprijini pe RSUE în executarea mandatului. RSUE oferă orientare politică locală șefului EULEX KOSOVO, inclusiv pentru aspectele politice ale chestiunilor legate de responsabilitățile executive. RSUE și comandantul operației civile se consultă reciproc, în funcție de necesități.
   (3)   RSUE asigură, de asemenea, legătura cu organismele locale relevante și cu alți actori internaționali și regionali prezenți la fața locului.
   (4)   RSUE, împreună cu alți actori ai Uniunii prezenți la fața locului, asigură difuzarea informațiilor și schimbul de informații între actorii Uniunii din teatrul de operații, în vederea atingerii unui grad înalt de conștientizare și evaluare comună a situației.
   Articolul 13
   Asistență în cazul sesizărilor
   RSUE și personalul RSUE oferă asistență pentru furnizarea elementelor de răspuns la orice sesizări sau alte obligații născute din mandatele precedenților RSUE în Kosovo și oferă, în acest sens, asistență administrativă și acces la dosarele relevante.
   Articolul 14
   Revizuire
   Punerea în aplicare a prezentei decizii și coerența acesteia cu alte contribuții ale Uniunii în regiune sunt revizuite în mod periodic. RSUE prezintă Consiliului, ÎR și Comisiei un raport cuprinzător privind executarea mandatului până la sfârșitul lunii august 2015.
   Articolul 15
   Intrarea în vigoare
   Prezenta decizie intră în vigoare la data adoptării.
   Se aplică de la 1 martie 2015.

      Adoptată la Bruxelles, 20 martie 2015.

            Pentru Consiliu

            Președintele

         E. RINKĒVIČS

      (1)  Această denumire nu aduce atingere pozițiilor privind statutul și este conformă cu RCSONU 1244/1999 și cu Avizul CIJ privind Declarația de independență a Kosovo.

      (2)  Decizia 2012/39/PESC a Consiliului din 25 ianuarie 2012 de numire a Reprezentantului Special al Uniunii Europene în Kosovo (JO L 23, 26.1.2012, p. 5).

      (3)  Decizia 2014/400/PESC a Consiliului din 26 iunie 2014 de prelungire a mandatului Reprezentantului Special al Uniunii Europene în Kosovo (JO L 188, 27.6.2014, p. 68).

      (4)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).

      (5)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia Comitetului executiv din 28 aprilie 1999 privind ameliorarea cooperării polițienești pentru prevenirea și depistarea infracțiunilor [SCH/Com-ex (99) 18]

text:
Anunţ juridic important

|

41999D0018

Official Journal L 239 , 22/09/2000 P. 0421 - 0423 Ediţie specială în limba cehă Chapter 19 Volume 02 P. 386  - 388 Ediţie specială în limba estonă Chapter 19 Volume 02 P. 386  - 388 Ediţie specială în limba maghiară Chapter 19 Volume 02 P. 386  - 388 Ediţie specială în limba lituaniană Chapter 19 Volume 02 P. 386  - 388 Ediţie specială în limba letonă Chapter 19 Volume 02 P. 386  - 388 Ediţie specială în limba malteză Chapter 19 Volume 02 P. 386  - 388 Ediţie specială în limba polonă Chapter 19 Volume 02 P. 386  - 388 Ediţie specială în limba slovacă Chapter 19 Volume 02 P. 386  - 388 Ediţie specială în limba slovenă Chapter 19 Volume 02 P. 386  - 388

		19990428Decizia Comitetului executivdin 28 aprilie 1999privind ameliorarea cooperării polițienești pentru prevenirea și depistarea infracțiunilor[SCH/Com-ex (99) 18]COMITETUL EXECUTIV,având în vedere articolul 132 din Acordul de punere în aplicare a Convenției Schengen,având în vedere articolul 39 din convenția menționată anterior,din dorința de a continua eforturile de ameliorare a condițiilor de cooperare polițienească transfrontalieră,ținând seama de Decizia comitetului executiv din 16 decembrie 1998 [Doc. SCH/Com-ex (98) 51 Rev 3],DECIDE:Prin prezenta se aprobă principiile care reglementează cooperarea polițienească pentru prevenirea și investigarea infracțiunilor, așa cum au fost acestea stabilite în nota Președinției [Doc. SCH/Com-ex (98) 75 Rev 5] din 28 aprilie 1999.Luxemburg, 28 aprilie 1999.PreședinteleC. H. Schapper--------------------------------------------------19990428SCH/I (98)75 Rev. 5Subiect: Aplicarea articolului 39 din convenție: ameliorarea cooperării polițienești pentru prevenirea și investigarea infracțiunilorPreședinția germană face eforturi pentru a ameliora cooperarea polițienească din statele Schengen în ceea ce privește investigarea infracțiunilor. La reuniunea grupului I din 14 septembrie 1998, Președinția a înaintat o notă cuprinzând problemele și posibilele soluții ale acestora [SCH/I (98)55 Rev.].Toate delegațiile au fost de acord că s-ar putea face multe pentru a atenua deficiențele în cooperarea polițienească în domeniul investigării infracțiunilor printr-o interpretare uniformă a dispozițiilor Convenției Schengen și aplicarea acestora pe baza obiectivelor respectivei convenții.Statele contractante sunt de acord că ameliorarea cooperării polițienești în ceea ce privește investigarea infracțiunilor nu trebuie să aducă atingere competențelor autorităților judiciare.Următoarele soluții sunt fezabile pe termen scurt:1. ListaPentru aplicarea articolului 39 din Convenția Schengen și ameliorarea investigării și prevenirii infracțiunilor, forțele de poliție din statele Schengen pot face schimb de informații cu condiția ca:- schimbul de informații să nu necesite utilizarea unor măsuri coercitive;- schimbul de informații să fie admisibil conform legislației interne a statului contractant solicitat și activitățile ce urmează a fi executate să nu fie de resortul exclusiv al autorităților judiciare sau să nu necesite aprobarea acestora.Ameliorarea investigării și prevenirii criminalității va fi atinsă prin cooperarea polițienească din statele Schengen fără implicarea autorităților judiciare atunci când apar motive de suspiciune sau pericol concret, în special prin măsuri precum cele menționate mai jos. Această listă nu este exhaustivă, iar măsurile menționate sunt puse în aplicare în măsura în care legislația internă a statului solicitat și a statului solicitant o permite:- identificarea proprietarilor și conducătorilor de vehicule,- cercetări în legătură cu permisul de conducere,- cercetări referitoare la adresa actuală și domiciliul stabil,- identificarea abonaților la servicii de telecomunicații (telefon, fax și internet), cu condiția ca aceste informații să fie publice,- obținerea unor informații de la persoanele respective de către poliție în mod voluntar [*],- verificarea identității persoanelor,- transmiterea unor informații deținute de poliție din bazele de date și dosarele poliției, cu condiția respectării dispozițiilor legale relevante care reglementează protecția datelor,- pregătirea unor planuri și coordonarea măsurilor de cercetare și inițierea unor cercetări de urgență (independent de cercetările din cadrul sistemului de informații Schengen),- urmărirea provenienței bunurilor, în special a armelor și vehiculelor (identificarea filierelor de vânzare),- prelevarea probelor (cum ar fi constatarea pagubelor aduse vehiculelor după accidente rutiere cu părăsirea locului accidentului, a urmelor de ștergere din documente etc.).Statele Schengen pot, în conformitate cu articolul 39 din Convenția Schengen, cădea de acord cu părțile contractante, fie individual, fie în grup, să stabilească domenii suplimentare în care forțele de poliție pot să își furnizeze asistență reciprocă fără a implica autoritățile judiciare.2. Aplicarea dispoziției referitoare la acordul autorităților judiciare [articolul 39 alineatul (2)]Utilizarea promptă a informațiilor ca probe în procedurile penale este posibilă numai în cazul în care statul solicitat renunță la necesitatea formulării unei cereri judiciare formale suplimentară față de solicitarea polițienească deja transmisă. Resursele limitate ale autorităților de urmărire penală trebuie alocate problemelor urgente de prevenire a criminalității și nu trebuie să fie solicitate în mod inutil pentru furnizarea acordului acestora.De altfel, articolul 39 alineatul (2) nu prevede în ce mod trebuie solicitat acordul autorităților judiciare pentru introducerea documentelor drept probă în cadrul unei proceduri penale. În consecință, rămâne la latitudinea statelor Schengen de a stabili procedura de obținere a acordului.Statele Schengen au convenit asupra faptului că forțele de poliție și autoritățile judiciare pot transmite cereri de autorizare și documentele ce rezultă din soluționarea unor astfel de cereri prin orice mijloace care permit o transmitere rapidă, cu condiția ca transmisia să lase o urmă scrisă care să permită stabilirea provenienței documentului (de exemplu telefax, e-mail).3. Simplificarea procedurilorAnchetele penale, în special în situații de urgență, pot fi de asemenea accelerate prin simplificarea procedurilor. Ca exemplu se pot menționa acordurile bilaterale între două state Schengen prin care, în cazurile în care o întârziere ar fi periculoasă, la inițiativa autorităților judiciare, forțele de poliție cooperează direct prin asistența reciprocă în ceea ce privește interogatoriile, perchezițiile și confiscările efectuate de forțele de poliție.Statele contractante vor examina experiența dobândită cu aceste acorduri sau cu altele similare pentru a stabili dacă se pot crea proceduri de acest tip între toate statele Schengen.[*] În conformitate cu legislațiile interne din Austria, Germania și Țările de Jos, se aplică principiul audierilor voluntare efectuate de poliție.--------------------------------------------------


title: Decizia nr. U2 din 12 iunie 2009 privind domeniul de aplicare al articolului 65 alineatul (2) din Regulamentul (CE) nr. 883/2004 al Parlamentului European și al Consiliului cu privire la dreptul la prestații de șomaj al persoanelor aflate în șomaj total, altele decât lucrătorii frontalieri care și-au avut reședința pe teritoriul unui stat membru altul decât statul membru competent, pe parcursul ultimei lor activități salariate sau independente (Text cu relevanță pentru SEE și pentru Acordul CE/Elveția)

text:
               24.4.2010

               RO

               Jurnalul Oficial al Uniunii Europene

               C 106/43

         DECIZIANR. U2
   din 12 iunie 2009
   privind domeniul de aplicare al articolului 65 alineatul (2) din Regulamentul (CE) nr. 883/2004 al Parlamentului European și al Consiliului cu privire la dreptul la prestații de șomaj al persoanelor aflate în șomaj total, altele decât lucrătorii frontalieri care și-au avut reședința pe teritoriul unui stat membru altul decât statul membru competent, pe parcursul ultimei lor activități salariate sau independente
   (Text cu relevanță pentru SEE și pentru Acordul CE/Elveția)
   2010/C 106/12
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă are responsabilitatea de a trata toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2),
   având în vedere articolul 65 alineatele (2) și (5) din Regulamentul (CE) nr. 883/2004,
   întrucât:

               (1)

               Articolul 65 din Regulamentul (CE) nr. 883/2004 prevede norme speciale privind acordarea și plata prestațiilor de șomaj pentru șomerii care, în cursul ultimei lor activități salariate sau independente, au avut reședința într-un stat membru altul decât statul competent.

               (2)

               Factorul determinant pentru aplicarea articolului 65 din regulamentul menționat anterior în integralitatea sa este faptul că persoanele interesate au avut reședința, în cursul ultimei lor activități salariate sau independente, într-un stat membru altul decât cel la a cărui legislație se supun, care nu corespunde neapărat statului în care au fost lucrători salariați sau lucrători independenți.

               (3)

               În conformitate cu definiția prevăzută la articolul 1 litera (j) din regulamentul menționat anterior, termenul „reședință” se referă la locul în care o persoană este rezidentă în mod obișnuit și termenul „ședere” este definit ca reședință temporară la litera (k) de la articolul respectiv.

               (4)

               Articolul 11 din Regulamentul (CE) nr. 987/2009 prezintă criteriile de stabilire a reședinței în cazul în care există o diferență de opinie cu privire la acest aspect între instituțiile a două sau mai multe state membre.

               (5)

               Din articolul 1 litera (f) din Regulamentul (CE) nr. 883/2004 reiese că lucrătorii frontalieri își au reședința într-o țară alta decât țara în care își desfășoară activitatea profesională, care, în virtutea articolului 11 alineatul (3) litera (a) din regulamentul menționat anterior, reprezintă statul competent, și că, prin urmare, nu există nicio îndoială că acești lucrători sunt vizați de articolul 65 din același regulament.

               (6)

               Categoriile de persoane menționate la articolul 11 alineatul (4) și la articolul 13 din regulamentul menționat anterior și persoanele în cazul cărora se aplică un acord menționat la articolul 16 din regulamentul menționat anterior pot să aibă reședința, în anumite cazuri, într-un stat membru altul decât statul stabilit ca fiind competent în temeiul acestor articole.

               (7)

               Stabilirea statului în care persoanele care fac parte din aceste categorii își au reședința trebuie analizată de la caz la caz, iar pentru persoanele menționate la articolul 13 alineatul (1) litera (a) și alineatul (2) litera (a) din Regulamentul (CE) nr. 883/2004 trebuie realizată în scopul afilierii lor.

               (8)

               În temeiul articolului 65 alineatul (5) din Regulamentul (CE) nr. 883/2004, responsabilitatea pentru plata prestațiilor este transferată de la statul competent la statul de reședință, în cazul în care persoana interesată se pune la dispoziția serviciilor de ocupare a forței de muncă din acest din urmă stat.

               (9)

               Deși acest lucru este în prezent acceptabil în cazul lucrătorilor frontalieri și al anumitor categorii care, în mod similar, păstrează relații strânse cu țările lor de origine, nu ar mai fi acceptabil dacă, printr-o interpretare prea amplă a conceptului de „reședință”, domeniul de aplicare al articolului 65 din Regulamentul (CE) nr. 883/2004 ar fi extins pentru a include toate persoanele care au o activitate salariată sau independentă suficient de stabilă într-un stat membru și care și-au lăsat familiile în țara lor de origine.
               Hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,

         DECIDE:

               1.

               Articolul 65 alineatul (5) din Regulamentul (CE) nr. 883/2004 se aplică în special:

                           (a)

                           persoanelor menționate la articolul 11 alineatul (4) din regulamentul menționat anterior;

                           (b)

                           persoanelor menționate la articolul 13 din regulamentul menționat anterior care își continuă activitățile în mod normal pe teritoriile a două sau mai multe state membre;

                           (c)

                           persoanelor în cazul cărora se aplică un acord astfel cum se menționează la articolul 16 alineatul (1) din regulamentul menționat anterior

                     în cazul în care au avut reședința, pe parcursul ultimei lor activități profesionale, într-un stat membru altul decât statul competent.

               2.

               Persoanele menționate la alineatul (1) care, pe parcursul ultimei lor activități profesionale, au fost supuse legislației unui stat membru altul decât statul de desfășurare a activității salariate sau independente, sunt eligibile pentru ajutoare în temeiul dispozițiilor legislației statului de reședință, ca și cum ar fi fost anterior supuse respectivei legislații.

               3.

               În scopul aplicării prezentei decizii, statul de reședință se determină în conformitate cu articolul 11 din Regulamentul (CE) nr. 987/2009.

               4.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Gabriela PIKOROVÁ

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.


title: 2012/808/PESC: Decizia Atalanta/4/2012 a Comitetului politic și de securitate din 18 decembrie 2012 privind numirea unui comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               21.12.2012

               RO

               Jurnalul Oficial al Uniunii Europene

               L 352/46

         DECIZIA ATALANTA/4/2012 A COMITETULUI POLITIC ȘI DE SECURITATE
   din 18 decembrie 2012
   privind numirea unui comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2012/808/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (Atalanta), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia decizii privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei („comandant al operației UE”).

               (2)

               La 15 iunie 2011, COPS a adoptat Decizia Atalanta/2/2011 (2) privind numirea contraamiralului Duncan POTTS în calitate de comandant al operației UE.

               (3)

               Regatul Unit a propus înlocuirea contraamiralului Duncan POTTS cu contraamiralul (desemnat) Robert TARRANT în calitate de comandant al operației UE.

               (4)

               Comitetul militar al UE sprijină această propunere.

               (5)

               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Contraamiralul (desemnat) Robert TARRANT este numit începând cu 16 ianuarie 2013 în calitate de comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.
   Articolul 2
   Decizia Atalanta/2/2011 se abrogă.
   Articolul 3
   Prezenta decizie intră în vigoare la 16 ianuarie 2013.

      Adoptată la Bruxelles, 18 decembrie 2012.

            Pentru Comitetul politic și de securitate

            Președintele

         O. SKOOG

      (1)  JO L 301, 12.11.2008, p. 33.

      (2)  JO L 158, 16.6.2011, p. 36.


title: 2014/577/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/201

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2012
   (2014/577/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Produse Chimice pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 de înființare a Agenției Europene pentru Produse Chimice (4), în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0229/2014),

               1.

               acordă directorului executiv al Agenției Europene pentru Produse Chimice descărcarea de gestiune pentru execuția bugetului agenției aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Produse Chimice, Consiliului, Comisiei și Curții de Conturi, și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 97.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 396, 30.12.2006, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2015/1032 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Uniunea Dominica privind exonerarea de obligația de a deține viză de scurtă ședere

text:
               3.7.2015

               RO

               Jurnalul Oficial al Uniunii Europene

               L 173/19

         DECIZIA (UE) 2015/1032 A CONSILIULUI
   din 7 mai 2015
   privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Uniunea Dominica privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Uniunea Dominica din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Uniunea Dominica este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul a adoptat o decizie prin care a autorizat Comisia să înceapă negocieri cu Uniunea Dominica în vederea încheierii unui acord între Uniunea Europeană și Uniunea Dominica privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 12 noiembrie 2014 și au fost finalizate cu succes prin parafarea acestuia la 11 decembrie 2014, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate, în numele Uniunii. Acordul ar trebui să se aplice cu titlu provizoriu, de la data semnării sale și până la finalizarea procedurilor necesare pentru încheierea sa oficială.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului între Uniunea Europeană și Uniunea Dominica privind exonerarea de obligația de a deține viză de scurtă ședere (denumit în continuare „acordul”), sub rezerva încheierii acestuia.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu de la data semnării sale (5), până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2016/268 a Consiliului din 12 februarie 2016 privind încheierea, în numele Uniunii Europene, a Acordului dintre Uniunea Europeană și Saint Lucia privind exonerarea de obligația de a deține viză de scurtă ședere

text:
               27.2.2016

               RO

               Jurnalul Oficial al Uniunii Europene

               L 52/3

         DECIZIA (UE) 2016/268 A CONSILIULUI
   din 12 februarie 2016
   privind încheierea, în numele Uniunii Europene, a Acordului dintre Uniunea Europeană și Saint Lucia privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Saint Lucia privind exonerarea de la obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/1031 a Consiliului (2), acordul a fost semnat și se aplică cu titlu provizoriu de la 28 mai 2015.

               (3)

               Acordul instituie un Comitet mixt de experți de gestionare a acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Saint Lucia privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Aprobarea din 15 decembrie 2015 (nepublicată încă în Jurnalul Oficial).

      (2)  Decizia (UE) 2015/1031 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Saint Lucia privind exonerarea de obligația de a deține viză de scurtă ședere (JO L 173, 3.7.2015, p. 10).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: 2011/457/UE: Decizia Consiliului din 19 iulie 2011 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți (MEDIA Mundus)

text:
               26.7.2011

               RO

               Jurnalul Oficial al Uniunii Europene

               L 194/2

         DECIZIA CONSILIULUI
   din 19 iulie 2011
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți (MEDIA Mundus)
   (2011/457/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 166 și 173 și articolul 218 alineatul (9),
   având în vedere propunerea Comisiei Europene,
   întrucât:

               (1)

               Protocolul 31 la Acordul privind Spațiul Economic European (1) (denumit în continuare „Acordul privind SEE”) conține dispoziții și măsuri specifice privind cooperarea în domenii specifice în afara celor patru libertăți.

               (2)

               Este oportun să se extindă cooperarea dintre părțile contractante la Acordul privind SEE în vederea includerii Deciziei nr. 1041/2009/CE a Parlamentului European și a Consiliului din 21 octombrie 2009 de instituire a unui program de cooperare în domeniul audiovizualului cu profesioniști din țări terțe (MEDIA Mundus) (2).

               (3)

               Prin urmare, Protocolul 31 la Acordul privind SEE ar trebui modificat în consecință.

               (4)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 iulie 2011.

            Pentru Consiliu

            Președintele

         M. SAWICKI

      (1)  JO L 1, 3.1.1994, p. 3.

      (2)  JO L 288, 4.11.2009, p. 10.

      PROIECT
      DECIZIA NR. …/2011 A COMITETULUI MIXT AL SEE
      din …
      de modificare a Protocolului 31 la Acordul privind SEE privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European (denumit în continuare „acordul”), în special articolele 86 și 98,
      întrucât:

                  (1)

                  Protocolul 31 la acord a fost modificat prin Decizia nr. …/… a Comitetului mixt al SEE din … (1).

                  (2)

                  Este oportun să se extindă cooperarea dintre părțile contractante la acord în vederea includerii Deciziei nr. 1041/2009/CE a Parlamentului European și a Consiliului din 21 octombrie 2009 de instituire a unui program de cooperare în domeniul audiovizualului cu profesioniști din țări terțe (MEDIA Mundus) (2).

                  (3)

                  Prin urmare, Protocolul 31 la acord ar trebui modificat pentru ca această extindere a cooperării să aibă loc. Modificarea respectivă ar trebui să se aplice de la 1 ianuarie 2011,

            ADOPTĂ PREZENTA DECIZIE:
      Articolul 1
      La articolul 9 alineatul (4) din Protocolul 31 la acord se adaugă următoarea liniuță:

                  „—

                     32009 D 1041: Decizia nr. 1041/2009/CE a Parlamentului European și a Consiliului din 21 octombrie 2009 de instituire a unui program de cooperare în domeniul audiovizualului cu profesioniști din țări terțe (MEDIA Mundus) (JO L 288, 4.11.2009, p. 10).
                  Principatul Liechtenstein este exceptat de la participarea și contribuția financiară la acest program.”

            Articolul 2
      Prezenta decizie intră în vigoare în ziua următoare datei la care s-a efectuat ultima notificare către Comitetul mixt al SEE, prevăzută la articolul 103 alineatul (1) din acord (3).
      Se aplică de la 1 ianuarie 2011.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la …,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  JO L 288, 4.11.2009, p. 10.

         (3)  [Nu au fost semnalate obligații constituționale.] [Au fost semnalate obligații constituționale.]


title: Decizia Comisiei din 23 iunie 2003 de suspendare a procedurii de examinare privind un obstacol în calea comerțului constând în practici comerciale menținute de Canada în legătură cu anumite indicații geografice pentru vinuri

text:
Anunţ juridic important

|

32003D0502

Jurnalul Oficial L 170 , 09/07/2003 p. 0029 - 0029 ediţie specială în limba cehă capitol 11 volum 47 p. 139  - 139 ediţie specială în limba estonă capitol 11 volum 47 p. 139  - 139 ediţie specială în limba maghiară capitol 11 volum 47 p. 139  - 139 ediţie specială în limba lituaniană capitol 11 volum 47 p. 139  - 139 LV.ES capitol 11 volum 47 p. 139  - 139 MT.ES capitol 11 volum 47 p. 139  - 139 PL.ES capitol 11 volum 47 p. 139  - 139 SK.ES capitol 11 volum 47 p. 139  - 139 ediţie specială în limba slovenă capitol 11 volum 47 p. 139  - 139

		20030623Decizia Comisieidin 23 iunie 2003de suspendare a procedurii de examinare privind un obstacol în calea comerțului constând în practici comerciale menținute de Canada în legătură cu anumite indicații geografice pentru vinuri(2003/502/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) 3286/94 al Consiliului din 22 decembrie 1994 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC) [1], astfel cum a fost modificat ultima dată prin Regulamentul (CE) 356/95 [2], în special articolele 11 și 14,întrucât:(1) La 6 decembrie 2001, CIVB (Conseil Interprofessionnel du Vin de Bordeaux) a depus o plângere în conformitate cu articolul 4 din Regulamentul (CE) 3286/94 (denumit în continuare "regulament").(2) CIVB susține că vânzările comunitare de vinuri de Bordeaux și Médoc în Canada făceau obiectul unor obstacole în calea comerțului în sensul articolului 2 alineatul (1) din regulament, și anume, "orice practică comercială adoptată sau menținută de o țară terță cu privire la care dreptul de a intenta o acțiune este consacrat de normele comerciale internaționale".(3) Pretinsul obstacol în calea comerțului rezultă din amendamentul C-57 la Legea canadiană privind mărcile de comerț, care nu conferă indicațiilor geografice în cauză (Bordeaux și Médoc) un nivel de protecție corespunzător cerințelor de protecție prevăzute de Acordul OMC privind aspectele legate de comerț ale drepturilor de proprietate intelectuală (TRIPS) pentru indicațiile geografice ale vinurilor.(4) Comisia a decis că plângerea conținea suficiente elemente de probă pentru a justifica deschiderea unei proceduri de examinare. Un anunț în acest sens a fost publicat în Jurnalul Oficial al Comunităților Europene [3].(5) Ancheta a confirmat afirmațiile reclamantului în conformitate cu care amendamentul C-57 la Legea canadiană privind mărcile de comerț constituie o încălcare a articolului 23 alineatele (1) și (2), precum și a articolului 24 alineatul (3) (așa-numita clauză de statu quo) din Acordul TRIPS, încălcare care nu poate fi justificată prin excepția prevăzută la articolul 24 alineatul (6) din acordul în cauză.(6) Procedura de examinare a confirmat, de asemenea, că vinurile de Bordeaux dețin o cotă considerabilă din piața canadiană, cotă strâns legată de denumirea Bordeaux/Médoc. În lipsa unei protecții adecvate, poziția pe această piață a titularilor indicațiilor geografice "Bordeaux" și "Médoc" ar putea fi serios afectată. În ultimă instanță, acest prejudiciu ar putea provoca efecte comerciale negative pentru producătorii de "Bordeaux" și "Médoc". Se poate, așadar, trage concluzia că amendamentul C-57 riscă să producă efecte comerciale negative pentru reclamant, în sensul articolului 2 alineatul (4) și al articolului 10 alineatul (4) din regulament.(7) La 12 februarie 2003, comitetul consultativ instituit prin regulament a examinat raportul definitiv privind procedura de examinare.(8) La 24 aprilie 2003, Comisia și Canada au parafat un acord bilateral privind comerțul cu vinuri și băuturi spirtoase, care, odată intrat în vigoare, va contribui la protecția intereselor Comunității în acest domeniu. Acordul prevede, în mod special, eliminarea definitivă a denumirilor considerate "generice" în Canada, printre care "Bordeaux", "Médoc" și "Medoc", de la data intrării în vigoare a acordului.(9) Procedura nu poate fi încheiată înainte de eliminarea efectivă a acestor denumiri din lista denumirilor generice prevăzute de amendamentul C-57.(10) Comisia estimează că, în consecință, procedura trebuie să se suspende.(11) Măsurile prevăzute de prezenta decizie sunt conforme avizului comitetului consultativ,DECIDE:Articol unicProcedura de examinare privind un obstacol în calea comerțului constând în practici comerciale menținute de Canada în legătură cu anumite indicații geografice pentru vinuri se suspendă.Adoptată la Bruxelles, 23 iunie 2003.Pentru ComisiePascal LamyMembru al Comisiei[1] JO L 349, 31.12.1994, p. 71.[2] JO L 41, 23.2.1995, p. 3.[3] JO C 124, 25.5.2002, p. 6.--------------------------------------------------


title: 2011/659/PESC: Decizia Comitetului politic și de securitate EUJUST LEX-IRAK/2/2011 din 30 septembrie 2011 privind numirea șefului misiunii integrate a Uniunii Europene de sprijinire a statului de drept în Irak, EUJUST LEX-IRAK

text:
               7.10.2011

               RO

               Jurnalul Oficial al Uniunii Europene

               L 263/16

         DECIZIA COMITETULUI POLITIC ȘI DE SECURITATE EUJUST LEX-IRAK/2/2011
   din 30 septembrie 2011
   privind numirea șefului misiunii integrate a Uniunii Europene de sprijinire a statului de drept în Irak, EUJUST LEX-IRAK
   (2011/659/PESC)
   COMITETUL POLITIC ȘI DE SECURITATE
   având în vedere Tratatul privind Uniunea Europeană, în special articolul 38 paragraful al treilea,
   având în vedere Decizia 2010/330/PESC a Consiliului din 14 iunie 2010 privind misiunea integrată a Uniunii Europene de sprijinire a statului de drept în Irak, EUJUST LEX-IRAK (1), în special articolul 9 alineatul (2),
   întrucât:

               (1)

               În temeiul Deciziei 2010/330/PESC, Comitetul politic și de securitate poate să adopte, în conformitate cu articolul 38 din tratat, deciziile corespunzătoare în scopul exercitării controlului politic și a conducerii strategice a misiunii integrate a Uniunii Europene de sprijinire a statului de drept în Irak (EUJUST LEX-IRAK), inclusiv decizia de numire a unui șef de misiune.

               (2)

               Înaltul Reprezentant al Uniunii pentru afaceri externe și politica de securitate a propus numirea generalului de brigadă László HUSZÁR ca șef al misiunii EUJUST LEX-IRAK începând cu 1 octombrie 2011,

         ADOPTĂ PREZENTA DECIZIE:
   Articolul 1
   Generalul de brigadă László HUSZÁR este numit șef al misiunii EUJUST LEX-IRAK de la 1 octombrie 2011.
   Articolul 2
   Prezenta decizie intră în vigoare la data adoptării.

      Adoptată la Bruxelles, 30 septembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 149, 15.6.2010, p. 12.


title: 2007/675/CE: Decizia Comisiei din 17 octombrie 2007 de înființare a Grupului de experți privind traficul de persoane

text:
               20.10.2007

               RO

               Jurnalul Oficial al Uniunii Europene

               L 277/29

      DECIZIA COMISIEI

   din 17 octombrie 2007
   de înființare a Grupului de experți privind traficul de persoane
   (2007/675/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În vederea amplificării luptei împotriva traficului de persoane la nivel european și în conformitate cu Declarația de la Bruxelles (1) (2002), care a exprimat necesitatea înființării de către Comisie a unui grup de experți privind traficul de persoane, grupul a fost înființat prin Decizia 2003/209/CE a Comisiei. Acesta este cunoscut sub numele de „Grupul de experți privind traficul de persoane” (2).

               (2)

               Grupul de experți privind traficul de persoane a fost mandatat să contribuie la dezvoltarea în continuare a prevenirii și a luptei împotriva traficului de persoane, să permită Comisiei colectarea de opinii în vederea inițiativelor acesteia referitoare la traficul de persoane și să pregătească un raport având la bază recomandările prevăzute în Declarația de la Bruxelles. În decembrie 2004, grupul de experți a prezentat raportul în cauză însoțit de o serie de recomandări în vederea lansării de noi propuneri concrete la nivel european.

               (3)

               Comunicarea Comisiei din 18 octombrie 2005 – „Combaterea traficului de persoane – o abordare integrată și propuneri pentru un plan de acțiune” (3) – s-a bazat în mare parte pe raportul și recomandările elaborate de grupul de experți. La 1 decembrie 2005, Consiliul a adoptat Planul UE privind bunele practici, normele și procedurile pentru combaterea și prevenirea traficului de persoane (4), care reflectă o serie de sugestii făcute în cadrul comunicării Comisiei.

               (4)

               Ținând seama de activitatea pertinentă a Grupul de experți privind traficul de persoane începând din 2003, care a permis Comisiei să își amplifice și mai mult politica în domeniu, și având în vedere importanța din ce în ce mai mare la nivel global a domeniului traficului de persoane, grupul de experți ar trebui să își continue activitatea. Este necesară adoptarea unei noi decizii pentru a ține cont de extinderea Uniunii Europene. De asemenea, ar trebui extinsă aria de activitate a grupului de experți și ar trebui ca acesta să beneficieze de expertiza mai amplă cerută de fenomenul traficului de persoane, aflat în permanentă schimbare.

               (5)

               Grupul de experți ar trebui să consilieze în continuare Comisia luând în considerare evoluțiile actuale la nivel european, național și internațional. În special, acesta ar trebui să sprijine Comisia în ceea ce privește punerea în aplicare și dezvoltarea acțiunilor prevăzute în Planul UE privind bunele practici, normele și procedurile pentru combaterea și prevenirea traficului de persoane din decembrie 2005, acordând o atenție specială domeniului exploatării prin muncă.

               (6)

               Grupul de experți ar trebui să fie compus din 21 de membri reprezentând în mod echilibrat organismele publice ale statelor membre UE, organizațiile cu scop nelucrativ din Uniunea Europeană și Europol. Experții din sectorul academic și consilierii specializați în sectorul nonprofit ar trebui, de asemenea, să fie eligibili pentru statutul de membri.

               (7)

               Grupul de experți ar trebui să aibă capacitatea de a înființa subgrupuri în vederea facilitării și a accelerării activității sale prin axarea pe un aspect specific. Mandatul pentru astfel de subgrupuri ar trebui adoptat de către grupul de experți în ansamblu și ar trebui să fie clar definit.

               (8)

               Ar trebui stabilite norme privind divulgarea de informații de către membri ai grupului de experți, fără a aduce atingere normelor Comisiei în materie de securitate, astfel cum sunt prevăzute în anexa la Decizia 2001/844/CE, CECO, Euratom a Comisiei (5).

               (9)

               Datele cu caracter personal ale membrilor grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

               (10)

               Durata mandatului membrilor ar trebui să fie de trei ani, cu posibilitate de prelungire.

               (11)

               Decizia 2003/209/CE ar trebui abrogată,

         DECIDE:
   Articolul 1
   Grupul de experți privind traficul de persoane
   Se înființează prin prezenta „Grupul de experți privind traficul de persoane”, denumit în continuare „grupul”.
   Articolul 2
   Consultarea
   (1)   Comisia poate consulta grupul asupra oricărui aspect referitor la traficul de persoane.
   (2)   Sarcinile grupului sunt:

               (a)

               să stabilească o bună cooperare între statele membre, alte părți, astfel cum sunt enumerate la articolul 3 alineatul (2) litera (b), și Comisie cu privire la gama de probleme legate de traficul de persoane;

               (b)

               să ajute Comisia prin emiterea de avize privind traficul de persoane și prin asigurarea unei abordări coerente a acestui subiect;

               (c)

               să sprijine evaluarea de către Comisie a evoluției politicilor din domeniul luptei împotriva traficului de persoane la nivel național, european și internațional;

               (d)

               să asiste Comisia în identificarea și definirea posibilelor măsuri și acțiuni relevante la nivel european și național în cadrul gamei de politici de combatere a traficului de persoane;

               (e)

               grupul de experți prezintă Comisiei avize sau rapoarte, la cererea acesteia din urmă sau din proprie inițiativă, acordând atenția cuvenită procesului de punere în aplicare și dezvoltare ulterioară la nivel UE a Planului UE privind bunele practici, normele și procedurile pentru combaterea și prevenirea traficului de persoane și a formelor de exploatare conexe. Grupul va avea în vedere și aspectele legate de diferențele între sexe în acest context.

         (3)   Președintele grupului poate sugera Comisiei consultarea grupului într-o chestiune specifică.
   Articolul 3
   Statutul de membru – Numirea
   (1)   Grupul se compune din 21 de membri. Invitația de depunere a candidaturilor pentru statutul de membru se publică în Jurnalul Oficial și pe website-ul public al Direcției Generale Justiție, Libertate și Securitate.
   (2)   Membrii grupului de experți sunt numiți din rândul specialiștilor cu expertiză și experiență în lupta împotriva traficului de persoane, inclusiv în dimensiunea muncii în cadrul traficului de persoane, selectați din cadrul:

               (a)

               administrațiilor statelor membre (până la 11 membri);

               (b)

               organizațiilor interguvernamentale, internaționale și neguvernamentale active la nivel european și care fac dovada bine documentată a expertizei și a experienței în domeniul luptei împotriva traficului de persoane (până la 5 membri);

               (c)

               partenerilor sociali și al asociațiilor angajatorilor care desfășoară activitate la nivel european (până la 4 membri);

               (d)

               Europol (1 membru);

               (e)

               persoanelor fizice cu experiență dobândită în cercetare la nivel academic în cadrul universităților și al instituțiilor de stat sau private din statele membre; acestea pot deveni, de asemenea, membri ai grupului (până la 2 membri).

         (3)   Membrii la care se face referire la alineatul (2) litera (a) sunt desemnați și numiți de către Comisie, la propunerea statelor membre. Membrii la care se face referire la alineatul (2) literele (b), (c) și (e) vor fi numiți de către Comisie din rândul celor care au răspuns la invitația de depunere a candidaturilor. Membrul la care se face referire la alineatul (2) litera (d) este numit de către Europol.
   (4)   Pe baza invitației de depunere a candidaturilor, candidații care au fost considerați apți pentru a deveni membri ai grupului, dar care nu au fost numiți sunt incluși, cu acordul acestora, pe o listă de rezervă. Comisia va utiliza această listă la numirea de înlocuitori pentru membri, dacă este cazul.
   (5)   Membrii grupului rămân în funcție până la eventuala lor înlocuire sau până la expirarea mandatului acestora.
   (6)   Membrii care nu mai sunt capabili să contribuie efectiv la deliberările grupului, cei care demisionează sau care nu îndeplinesc condițiile prevăzute la alineatul (3) din prezentul articol sau la articolul 287 din tratat pot fi înlocuiți pe perioada rămasă până la expirarea mandatului lor.
   (7)   Membrii numiți cu titlu personal semnează anual un angajament de a acționa în interesul public și o declarație care să indice absența sau existența oricărui interes care le-ar putea submina obiectivitatea.
   (8)   Numele membrilor numiți în calitate de persoane fizice sunt publicate pe website-ul DG Justiție, Libertate și Securitate și în Jurnalul Oficial al Uniunii Europene, seria C.
   (9)   Numele membrilor se colectează, prelucrează și publică în conformitate cu Regulamentul (CE) nr. 45/2001.
   Articolul 4
   Funcționare
   (1)   Grupul alege prin vot cu majoritate simplă un președinte și doi vicepreședinți din rândul membrilor săi.
   (2)   De comun acord cu Comisia, se pot înființa subgrupuri în cadrul grupului în vederea examinării de probleme specifice în conformitate cu mandatul prevăzut de către grup. Subgrupurile cuprind maximum 9 membri și sunt dizolvate imediat după îndeplinirea mandatelor acestora.
   (3)   Informațiile obținute prin participarea la deliberările grupului sau ale subgrupurilor acestuia nu se divulgă în cazul în care, în opinia Comisiei, acestea privesc chestiuni de natură confidențială.
   (4)   Grupul și subgrupurile acestuia se reunesc în mod normal la sediul Comisiei în conformitate cu procedurile și programul stabilite de aceasta. Comisia furnizează serviciile de secretariat pentru reuniunile grupului și ale subgrupurilor. Reprezentanții serviciilor interesate ale Comisiei pot lua parte la reuniunile grupului și ale subgrupurilor.
   (5)   Grupul adoptă propriul regulament de procedură pe baza regulamentului de procedură standard adoptat de Comisie.
   (6)   Comisia poate publica, în limba de origine a documentului în cauză, orice rezumat, concluzie sau concluzie parțială, sau document de lucru elaborate de către grup.
   Articolul 5
   Experții suplimentari
   (1)   Comisia poate invita experți sau observatori din afara grupului având competențe specifice într-un subiect de pe ordinea de zi să participe la activitatea grupului.
   (2)   Comisia poate invita reprezentanți oficiali ai statelor membre, ai țărilor candidate sau ai țărilor terțe și reprezentanți ai organizațiilor internaționale, interguvernamentale și neguvernamentale să participe la reuniunea grupului de experți.
   Articolul 6
   Cheltuielile de organizare a reuniunilor
   (1)   Comisia rambursează cheltuielile de călătorie și, după caz, cheltuieli de subzistență pentru membri și experți survenite în legătură cu activitățile grupului, în conformitate cu normele Comisiei privind rambursarea cheltuielilor pentru experții externi.
   (2)   Membrii, experții și observatorii nu sunt remunerați pentru serviciile prestate.
   (3)   Cheltuielile de organizare a reuniunilor sunt decontate în limita bugetului anual alocat grupului de către serviciile responsabile ale Comisiei.
   Articolul 7
   Abrogare
   Decizia 2003/209/CE se abrogă.
   Articolul 8
   Aplicabilitate
   Decizia se aplică pe o perioadă de 3 ani.

      Adoptată la Bruxelles, 17 octombrie 2007.

            Pentru Comisie

         Franco FRATTINI

            Vicepreședinte

      (1)  Declarația de la Bruxelles a fost adoptată cu prilejul Conferinței europene privind prevenirea și combaterea traficului de persoane – provocare mondială pentru secolul XXI din 18-20 septembrie 2002, JO C 137, 12.6.2003, p. 1.

      (2)  JO L 79, 26.3.2003, p. 25.

      (3)  COM(2005) 514 final.

      (4)  JO C 311, 9.12.2005, p. 1.

      (5)  JO L 317, 3.12.2001, p. 1. Decizie modificată ultima dată prin Decizia 2006/548/CE, Euratom (JO L 215, 5.8.2006, p. 38).

      (6)  JO L 8, 12.1.2001, p. 1.


title: 2011/460/UE: Decizia Consiliului din 19 iulie 2011 de numire a unui supleant suedez în cadrul Comitetului Regiunilor

text:
               26.7.2011

               RO

               Jurnalul Oficial al Uniunii Europene

               L 194/32

         DECIZIA CONSILIULUI
   din 19 iulie 2011
   de numire a unui supleant suedez în cadrul Comitetului Regiunilor
   (2011/460/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant a devenit vacant ca urmare a încheierii mandatului doamnei Carin JÄMTIN,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Roger MOGERT, Ledamot i kommunfullmäktige, Stockholms kommun.

         Articolul 2
   Prezenta decizie intră în vigoare la data adoptării.

      Adoptată la Bruxelles, 19 iulie 2011.

            Pentru Consiliu

            Președintele

         M. SAWICKI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2013/562/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Colegiului European de Poliție aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/180

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Colegiului European de Poliție aferent exercițiului financiar 2011
   (2013/562/UE)
   PARLAMENTUL EUROPEAN,

               —

               având în vedere conturile anuale finale ale Colegiului European de Poliție pentru exercițiul financiar 2011,

               —

               având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2011, însoțit de răspunsurile colegiului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,

               —

               având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),

               —

               având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,

               —

               având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),

               —

               având în vedere Raportul anual de activitate pentru 2009 al Direcției Generale Justiție, Libertate și Securitate,

               —

               având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,

               —

               având în vedere Raportul Curții de Conturi privind aplicarea PMA al Colegiului European de Poliție pentru 2010-2014,

               —

               având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,

               —

               având în vedere raportul și anexele aferente prezentate de Colegiul European de Poliție cu privire la punerea în aplicare a Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,

               —

               având în vedere raportul și anexele aferente prezentate de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0064/2013),

               1.

               acordă directorului Colegiului European de Poliție descărcarea de gestiune pentru execuția bugetului colegiului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 23.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Colegiului European de Poliție pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2011, însoțit de răspunsurile colegiului (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2) (Regulamentul financiar), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (4), în special articolul 16,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,

                  —

                  având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),

                  —

                  având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,

                  —

                  având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),

                  —

                  având în vedere Raportul anual de activitate pentru 2009 al Direcției Generale Justiție, Libertate și Securitate,

                  —

                  având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,

                  —

                  având în vedere Raportul Curții de Conturi privind aplicarea PMA al Colegiului European de Poliție pentru 2010-2014,

                  —

                  având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,

                  —

                  având în vedere raportul și anexele aferente prezentate de Colegiul European de Poliție cu privire la punerea în aplicare a Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,

                  —

                  având în vedere raportul și anexele aferente prezentate de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0064/2013),

                  A.

                  întrucât Colegiul European de Poliție (denumit în continuare „colegiul”), cu sediul la Bramshill, a fost instituit prin Decizia 2000/820/JAI a Consiliului, abrogată în 2005 și înlocuită prin Decizia 2005/681/JAI a Consiliului;

                  B.

                  întrucât colegiul a fost instituit în 2001 și a fost transformat, începând din 1 ianuarie 2006, într-un organism comunitar în sensul articolului 185 din Regulamentul financiar, căruia i se aplică Regulamentul financiar cadru aplicabil agențiilor;

                  C.

                  întrucât, în rapoartele sale privind conturile anuale ale colegiului pentru exercițiile financiare 2006, 2007 și 2009, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente, pe motivul că procedurile de achiziții publice nu respectau dispozițiile Regulamentului financiar;

                  D.

                  întrucât, în Raportul său privind conturile anuale ale colegiului pentru exercițiul financiar 2008, Curtea de Conturi a pus un accent deosebit pe avizul său referitor la fiabilitatea conturilor, fără a formula rezerve explicite, și a formulat rezerve pentru avizul său referitor la legalitatea și regularitatea operațiunilor subiacente;

                  E.

                  întrucât, în Decizia sa din 7 octombrie 2010, Parlamentul a refuzat să acorde directorului colegiului descărcarea de gestiune pentru execuția bugetului colegiului aferent exercițiului financiar 2008 (6);

                  F.

                  întrucât, în Decizia sa din 10 mai 2011, Parlamentul a decis să amâne decizia de a acorda directorului colegiului descărcarea de gestiune pentru execuția bugetului colegiului aferent exercițiului financiar 2009 (7), acordând ulterior descărcarea de gestiune în Decizia sa din 25 octombrie 2011 (8);

                  G.

                  întrucât, în Raportul său privind conturile anuale ale colegiului pentru exercițiul financiar 2010, Curtea de Conturi a declarat, pentru prima dată de la transformarea colegiului în agenție, că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

                  H.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2011 și cu privire la legalitatea și regularitatea operațiunilor subiacente;

                  I.

                  întrucât, la 10 mai 2012, Parlamentul a acordat descărcarea de gestiune directorului colegiului pentru execuția bugetului colegiului aferent exercițiului financiar 2010 (9), iar în rezoluția sa care însoțea decizia de descărcare de gestiune Parlamentul, printre altele:

                              —

                              a încurajat colegiul să facă o distincție clară în conturile sale anuale finale între diferitele componente ale contribuției Uniunii la bugetul colegiului;

                              —

                              a invitat colegiul să întreprindă măsuri pentru a evita repetarea deficiențelor care s-au manifestat la pregătirea bugetelor individuale;

                              —

                              a reamintit că nerespectarea datelor-limită reprezintă unul dintre factorii principali care împiedică buna gestiune financiară și a solicitat colegiului să informeze regulat autoritatea care acordă descărcarea de gestiune cu privire la punerea în aplicare a Deciziei 34/2010/GB;

                              —

                              a invitat colegiul să informeze autoritatea care acordă descărcarea de gestiune cu privire la implementarea efectivă a recomandării „foarte importante” a Serviciului de Audit Intern (IAS) privind finalizarea înregistrărilor interne ale cheltuielilor de misiune;

                              —

                              a invitat colegiul să prezinte Parlamentului informații actualizate cu privire la situația implementării celor 16 standarde noi de control intern (SCI) ale Comisiei, care au fost adoptate de Consiliul de administrație al colegiului și care înlocuiesc vechile SCI;

                  J.

                  întrucât, prin Decizia C(2011) 4680 din 30 iunie 2011, Comisia a acordat colegiului o derogare de la dispozițiile articolului 74b din Regulamentul (CE, Euratom) nr. 2343/2002;

                  K.

                  întrucât bugetul colegiului a fost de 8 341 000 EUR în 2011, în comparație cu 7 800 000 EUR în 2010, ceea ce reprezintă o majorare de 6,93 %;

                  L.

                  întrucât contribuția Uniunii Europene la bugetul colegiului pentru exercițiul financiar 2011 s-a ridicat la 8 341 000 EUR,

                  M.

                  întrucât soldul aferent contului rezultatului bugetar al colegiului pentru 2011 a fost pozitiv, totalizând 1 358 764,32 EUR,

                  1.

                  consideră că ar trebui analizate mai amănunțit elementele comune ale Colegiului și Oficiului European de Poliție ținând seama de rezultatele studiului elaborat de colegiu în 2011 (nr. ref. contract CEPOL/CT/2010/002); observă că colegiul urmează să își părăsească sediul actual din Bramshill (UK) în martie 2014; solicită Comisiei să elaboreze o propunere referitoare la mutarea colegiului la Haga (NL), unde este situat Oficiul European de Poliție, în vederea partajării spațiilor și serviciilor și a fructificării sinergiilor, fără a pune în pericol autonomia și atribuțiile esențiale ale acestor două agenții, și să prezinte respectivele propuneri Parlamentului European și Consiliului; subliniază că o decizie rapidă privind mutarea colegiului ar reduce incertitudinile care ar putea avea efecte negative asupra personalului și asupra procedurilor de recrutare;

         Gestiunea bugetară și financiară

                  2.

                  ia act de faptul că colegiul a primit totalitatea bugetului său pe 2011, în valoare de 8 341 000 EUR, de la Direcția Generală Afaceri Interne;

                  3.

                  constată, pe baza situațiilor financiare finale ale colegiului, că în 2011 au existat cazuri de ineficiență în ceea ce privește gestiunea financiară, cum ar fi efectuarea de plăți la linii bugetare greșite în cadrul unui capitol sau titlu; solicită colegiului să furnizeze autorității care acordă descărcarea de gestiune, cât mai curând posibil, mai multe detalii în acest sens, inclusiv sumele și liniile bugetare în chestiune și măsurile luate pentru remedierea situației;

         Reportarea creditelor

                  4.

                  constată, pe baza raportului anual de activitate (RAA) 2011 al colegiului, că aproape 100 % din creditele de angajament de la titlul I, „Cheltuieli de personal”, au fost angajate, iar creditele de plată au fost utilizate în proporție de 93,98 %;

                  5.

                  constată, pe baza RAA, că 99,93 % din creditele de angajament de la titlul II, „Cheltuieli administrative”, au fost angajate, iar creditele de plată au fost utilizate în proporție de 88,86 %;

                  6.

                  constată, pe baza RAA, că, pentru titlul III, „Cheltuieli operaționale”, din suma totală de 4 063 000 EUR înscrisă în buget, au fost angajate 93,31 % din credite, comparativ cu 99,56 % în 2010, și că au fost utilizate 55,98 % din creditele de plată față de 45,20 % în 2010;

                  7.

                  constată, pe baza raportului Curții de Conturi, că au fost reportate în 2012 credite în valoare de 1 772 523 EUR (22 %), dintre care 208 813 EUR din titlul I, 47 275 EUR din titlul II și 1 516 435 EUR din titlul III; solicită colegiului să informeze autoritatea care acordă descărcarea de gestiune cu privire la măsurile întreprinse pentru a elimina această deficiență, deoarece nivelul ridicat de reportări trădează existența unor deficiențe în planificarea și executarea bugetului și contravine principiului bugetar al anualității;

                  8.

                  constată, pe baza raportului Curții de Conturi, că din creditele reportate din 2010, în sumă de 2,5 milioane EUR, 0,7 milioane EUR (27,5 %) au fost anulate în 2011; solicită colegiului să informeze autoritatea care acordă descărcarea de gestiune cu privire la măsurile întreprinse pentru a remedia această deficiență, deoarece nivelul ridicat al anulărilor trădează existența unor deficiențe în planificarea și executarea bugetului și contravine principiului bugetar al anualității;

                  9.

                  constată, pe baza RAA, că 96,74 % din creditele de angajament au fost angajate; observă, de asemenea, că 75,21 % din creditele de plată au fost utilizate (6 273 389 EUR);

         Transferuri

                  10.

                  constată, pe baza raportului Curții de Conturi, că, în 2011, colegiul a efectuat 38 de transferuri bugetare, care corespund unei sume de 1,8 milioane EUR; consideră că procedurile de planificare bugetară și de execuție a bugetului ar trebui să fie consolidate în continuare și solicită colegiului să informeze autoritatea care acordă descărcarea de gestiune cu privire la măsurile întreprinse pentru a remedia deficiența respectivă, deoarece aceasta trădează existența unor lacune în planificarea bugetară și contravine principiului specificității;

         Proceduri de achiziții

                  11.

                  constată, pe baza RAA, că, în 2011, au continuat eforturile de îmbunătățire a procedurilor de achiziții ale colegiului, fiind finalizate în 2011 un total de 40 de proceduri de achiziții, o procedură aflându-se încă în curs de desfășurare la 31 decembrie 2011;

         Auditul intern

                  12.

                  constată, pe baza RAA (10), că colegiul a întreprins măsuri pentru a-și optimiza controlul intern, adoptând 16 standarde de control intern și angajând în august 2011 un responsabil pentru controlul intern; salută evaluarea conformității în ceea ce privește gradul de implementare a celor 16 standarde de control intern, care s-a desfășurat în al patrulea trimestru din 2011 și care a demonstrat că, în general, colegiul respecta cerințele aferente standardelor de control intern;

                  13.

                  constată, pe baza RAA, că, în 2011, a devenit funcțională Comisia de audit intern; salută cele trei audituri principale efectuate în cadrul colegiului în 2011: două audituri externe efectuate de Curtea de Conturi și un audit intern efectuat de IAS din cadrul Comisiei;

         Proceduri de recrutare

                  14.

                  constată, pe baza raportului Curții de Conturi, că transparența procedurilor de recrutare ale colegiului trebuie îmbunătățită; îndeamnă colegiul să informeze autoritatea care acordă descărcarea de gestiune cu privire la măsurile întreprinse de acesta pentru a remedia această deficiență; constată, pe baza informațiilor furnizate de colegiu, că standardele și modelele de documentare a fiecărei etape a procedurilor de recrutare au fost revizuite în 2012 în vederea îmbunătățirii transparenței și a clarității documentației; consideră că unele dispoziții din Statutul funcționarilor pot crea sarcini administrative considerabile; prin urmare, solicită Comisiei să permită introducerea unui anumit grad de simplificare în temeiul dispozițiilor de la articolul 110 din Statutul funcționarilor în ceea ce privește agențiile;

                  15.

                  constată că, în 2011, au fost finalizate 10 proceduri de recrutare, iar la sfârșitul anului la colegiu lucrau 23 din cei 26 de agenți temporari prevăzuți în schema de personal, deoarece la 15 decembrie 2011 un membru al personalului și-a dat demisia, înainte de aceasta existând doar două posturi vacante; constată, de asemenea, că schema de personal a colegiului prevede 38 de posturi, completate cu cinci experți naționali detașați;

         Performanță

                  16.

                  salută eforturile și realizările colegiului pentru îmbunătățirea performanțelor fără creștere bugetară; felicită, de altfel, colegiul pentru respectarea deplină a solicitărilor Parlamentului și pentru depășirea provocărilor bugetare actuale, prin reducerea drastică a cheltuielilor sale de funcționare;

                  17.

                  felicită colegiul pentru eforturile depuse pentru îmbunătățirea eficienței funcționării sale, de exemplu prin aplicarea de măsuri de desființare a unor comitete și reducerea numărului de reuniuni anuale ale Consiliului de administrație, a cărui activitate se concentrează acum mai ales pe adoptarea de politici și decizii pe termen lung și la nivel strategic;

                  18.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (11) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 23.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 256, 1.10.2005, p. 63.

         (5)  JO L 357, 31.12.2002, p. 72.

         (6)  JO L 320, 7.12.2010, p. 11.

         (7)  JO L 250, 27.9.2011, p. 260.

         (8)  JO L 313, 26.11.2011, p. 17.

         (9)  JO L 286, 17.10.2012, p. 156.

         (10)  Raportul anual de activitate pentru 2011, p. 14.

         (11)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: 2011/790/UE: Decizia Consiliului din 14 noiembrie 2011 privind semnarea unui Acord de parteneriat voluntar între Uniunea Europeană și Republica Centrafricană cu privire la aplicarea legislației în domeniul forestier, guvernanța și schimburile comerciale cu lemn și produse derivate care intră în Uniunea Europeană (FLEGT)

text:
               3.12.2011

               RO

               Jurnalul Oficial al Uniunii Europene

               L 320/2

         DECIZIA CONSILIULUI
   din 14 noiembrie 2011
   privind semnarea unui Acord de parteneriat voluntar între Uniunea Europeană și Republica Centrafricană cu privire la aplicarea legislației în domeniul forestier, guvernanța și schimburile comerciale cu lemn și produse derivate care intră în Uniunea Europeană (FLEGT)
   (2011/790/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (3) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               În mai 2003, Comisia Europeană a adoptat o Comunicare către Parlamentul European și Consiliu intitulată „Aplicarea legislației în domeniul forestier, guvernanța și schimburile comerciale (FLEGT) – Propunere privind un plan de acțiune al Uniunii Europene”, care preconiza adoptarea unor măsuri de combatere a exploatării forestiere ilegale prin încheierea unor acorduri de parteneriat voluntar cu țările producătoare de lemn. Concluziile Consiliului privind planul de acțiune menționat au fost adoptate în octombrie 2003 (1), iar Parlamentul European a adoptat o rezoluție pe această temă la 11 iulie 2005 (2).

               (2)

               La 5 decembrie 2005, Consiliul a autorizat Comisia să inițieze negocieri privind încheierea unor acorduri de parteneriat în vederea punerii în aplicare a Planului de acțiune al Uniunii privind FLEGT.

               (3)

               La 20 decembrie 2005, Consiliul a adoptat Regulamentul (CE) nr. 2173/2005 (3) privind instituirea unui regim de licențe FLEGT pentru importurile în Uniune de lemn originar din țările cu care Uniunea a încheiat acorduri de parteneriat voluntar.

               (4)

               Negocierile cu Republica Centrafricană au fost încheiate, iar Acordul de parteneriat voluntar între Uniunea Europeană și Republica Centrafricană cu privire la aplicarea legislației în domeniul forestier, guvernanța și schimburile comerciale cu lemn și produse derivate care intră în Uniunea Europeană (FLEGT) (denumit în continuare „acordul”) a fost parafat la 21 decembrie 2010.

               (5)

               Acordul ar trebui semnat, sub rezerva încheierii acestuia,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului de parteneriat voluntar între Uniunea Europeană și Republica Centrafricană cu privire la aplicarea legislației în domeniul forestier, guvernanța și schimburile comerciale cu lemn și produse derivate care intră în Uniunea Europeană (FLEGT) (denumit în continuare „acordul”), sub rezerva încheierii respectivului acord (4).
   Articolul 2
   Președintele Consiliului este autorizat să desemneze persoana împuternicită să semneze acordul în numele Uniunii, sub rezerva încheierii acestuia.
   Articolul 3
   Prezenta decizie intră în vigoare la data adoptării.

      Adoptată la Bruxelles, 14 noiembrie 2011.

            Pentru Consiliu

            Președintele

         M. SAWICKI

      (1)  JO C 268, 7.11.2003, p. 1.

      (2)  JO C 157 E, 6.7.2006, p. 482.

      (3)  JO L 347, 30.12.2005, p. 1.

      (4)  Textul acordului va fi publicat împreună cu decizia privind încheierea acestuia.